
Anexa nr. 11.1 la HCLMT nr. ___ / __.__.2026


Detalierea criteriilor de evaluare și selecție
Programul prioritar de finanțare nerambursabilă cu caractere multianual Școli creative, derulat de Centrul de Proiecte în parteneriat cu Administrația pentru Sănătate și Educație a Municipiului Timișoara în perioada 2026-2027



	1.  Relevanța pentru prioritățile programului de finanțare

	Se evaluează în ce măsură proiectul cultural răspunde la trei (3) dintre cele cinci (5) priorități generale și la una (1) dintre cele patru (4) priorități specifice ale programului de finanțare și cum demonstrează, prin obiectivele, activitățile și rezultatele propuse, o contribuție clară și justificată la realizarea acestora.
Criteriul analizează relevanța priorităților selectate pentru natura proiectului și modul în care acestea sunt integrate coerent în structura și conținutul propunerii, astfel încât contribuția să fie reală și argumentată, nu doar formal declarată.

	Punctaj maxim
	12,5  puncte / prioritate
50 puncte / total criteriu

	Punctaj minim
	Pentru a putea fi selectat, proiectul va întruni minimum 30 puncte la acest criteriu. 

	Referințe în cererea de finanțare
	Cererea de finanțare, în integralitate, cu accent pe:
· Sumarul proiectului cultural 
· Scopul și obiectivele proiectului cultural
· Relevanța pentru  programului de finanțare
· Activitățile specifice ale proiectului cultural



	I. Priorități generale

	Prioritatea generală 1
Dezvoltarea interesului pentru cultură în comunitatea școlară

	În această secțiune, solicitantul va descrie modul în care activitățile propuse răspund nevoilor și intereselor exprimate de elevi și cadre didactice și va explica cum contribuie acestea la dezvoltarea interesului elevilor pentru cultură. Solicitantul poate completa nevoile identificate cu activități și abordări suplimentare rezultate din propria expertiză artistică, culturală sau educațională, cu condiția ca acestea să fie relevante pentru grupul țintă și să contribuie la obiectivele programului.
Solicitantul trebuie să explice:
· care sunt nevoile și interesele culturale cărora le răspunde proiectul;
· de ce experiențele culturale propuse sunt relevante și atractive pentru elevi;
· cum vor fi implicați elevii în mod activ în activități;
· prin ce metode urmărește să stimuleze curiozitatea, participarea și interesul pentru cultură;
· ce beneficii urmărește să genereze pentru elevi și pentru viața culturală a școlii.
Sunt încurajate proiectele care:
· propun activități culturale adaptate vârstei și contextului școlar;
· implică elevii în participarea directă la activități culturale, nu doar ca spectatori, ci și ca participanți activi sau co-creatori;
· facilitează întâlnirea elevilor cu artiști, scriitori, profesioniști și organizații culturale;
· oferă oportunități de explorare, creație, dialog și reflecție;
· aduc în școală experiențe culturale care nu sunt accesibile în mod obișnuit elevilor;
· utilizează cultura ca instrument pentru învățare, exprimare personală și descoperirea unor perspective diverse asupra lumii și experiențelor umane.
Evaluatorii vor analiza:
· relevanța activităților propuse în raport cu nevoile și interesele elevilor și profesorilor;
· capacitatea proiectului de a face cultura accesibilă, atractivă și semnificativă pentru participanți;
· gradul de implicare activă a elevilor în procese de explorare, creație, dialog și reflecție;
· măsura în care activitățile stimulează curiozitatea, creativitatea, exprimarea personală și dorința de a învăța;
· diversitatea și calitatea experiențelor culturale oferite;
· potențialul proiectului de a contribui la dezvoltarea interesului pentru cultură și la creșterea participării culturale a elevilor;
· valoarea adăugată adusă prin abordări inovatoare, participative sau interdisciplinare.
Punctaj ridicat se acordă proiectelor care demonstrează în mod convingător că activitățile propuse pot crește interesul elevilor pentru cultură prin experiențe relevante, participative și adaptate contextului acestora și care oferă oportunități de explorare, creație, dialog și învățare.
Punctaj redus se acordă proiectelor care nu demonstrează relevanța activităților pentru nevoile și interesele elevilor, propun experiențe culturale slab adaptate grupului țintă sau nu explică în mod convingător modul în care acestea contribuie la dezvoltarea interesului pentru cultură și la implicarea activă a participanților.

	Prioritatea generală 2
Impact cultural durabil în comunitatea școlară
	Ne dorim ca proiectele să lase ceva valoros în urmă, nu doar să se încheie odată cu ultima activitate. În această secțiune, vă rugăm să descrieți ce beneficii vor rămâne după finalizarea proiectului și cum vor putea fi folosite sau dezvoltate în continuare de elevi, profesori și comunitatea școlară. 
Solicitantul trebuie să explice:
· ce rezultate, resurse, competențe sau experiențe vor rămâne în școală după finalizarea proiectului;
· cum vor putea fi utilizate sau valorificate acestea de către elevi și profesori;
· dacă și în ce mod activitățile, metodele sau colaborările dezvoltate în proiect pot fi continuate;
· cum contribuie proiectul la consolidarea vieții culturale a școlii pe termen mai lung;
· în ce mod proiectul valorifică experiențe, resurse sau rezultate dezvoltate anterior, inclusiv în cadrul edițiilor precedente ale programului Școli Creative, dacă este cazul.
Sunt încurajate proiectele care:
· creează activități culturale, formate educaționale sau metode de lucru care pot fi reluate și utilizate de școală și după finalizarea proiectului;
· dezvoltă colaborări între școli, artiști, organizații și instituții culturale care au potențial de continuitate;
· lasă în școală resurse utile, precum creații artistice realizate de elevi, materiale educaționale, metodologii, arhive digitale, expoziții, publicații sau alte rezultate care pot fi utilizate ulterior;
· contribuie la dezvoltarea competențelor elevilor și profesorilor de a iniția, organiza sau participa la activități culturale;
· folosesc și dezvoltă resurse, metodologii, arhive digitale, creații artistice sau alte rezultate generate în cadrul edițiilor anterioare ale programului Școli Creative.
Evaluatorii vor analiza:
· măsura în care proiectul produce rezultate care pot fi valorificate și după finalizarea finanțării;
· relevanța și utilitatea resurselor, competențelor sau experiențelor care rămân în comunitatea școlară;
· potențialul de continuare a activităților, colaborărilor sau inițiativelor dezvoltate prin proiect;
· contribuția proiectului la consolidarea și diversificarea vieții culturale a școlii;
· gradul de integrare a rezultatelor proiectului în activitățile și practicile școlii;
· valorificarea resurselor și rezultatelor provenite din edițiile anterioare ale programului, acolo unde este relevant.
Punctaj ridicat se acordă proiectelor care demonstrează în mod convingător că efectele generate nu se limitează la perioada de implementare și care lasă în urmă resurse, competențe, colaborări sau practici culturale ce pot continua să producă beneficii pentru elevi și profesori. Sunt apreciate proiectele care contribuie la construirea unei relații durabile între școală și cultură și care creează premise pentru participarea culturală pe termen lung.
Punctaj redus se acordă proiectelor care descriu exclusiv activități punctuale, fără a explica ce rezultate rămân după finalizarea acestora sau fără a demonstra modul în care beneficiile proiectului pot continua să fie valorificate în comunitatea școlară.

	

Prioritatea generală  3
Explorarea relației dintre cultură, tehnologie și creativitate
	Tehnologia poate deschide noi posibilități de învățare și creație atunci când este integrată în mod relevant în activitățile culturale. Vă rugăm să descrieți cum vor folosi elevii tehnologiile digitale în cadrul proiectului și ce vor crea sau experimenta cu ajutorul acestora. Utilizarea tehnologiei doar pentru organizare, comunicare sau promovare nu este suficientă pentru această prioritate. 
Solicitantul trebuie să explice:
· ce tehnologii digitale vor fi utilizate în cadrul proiectului;
· cum contribuie acestea la procesul artistic, cultural sau educațional;
· ce activități concrete vor desfășura elevii cu ajutorul tehnologiei;
· ce competențe creative, culturale și digitale urmărește să dezvolte;
· cum sunt prezentate, distribuite sau valorificate rezultatele proiectului prin intermediul instrumentelor digitale.
Sunt încurajate proiectele care:
· folosesc tehnologii digitale pentru activități de creație, precum fotografie, film, animație, ilustrație digitală, podcast, producție audio, storytelling digital sau alte forme de expresie contemporană;
· combină activități artistice și culturale cu instrumente digitale, oferind elevilor posibilitatea de a experimenta diferite limbaje și medii de expresie;
· îi implică pe elevi în procese de documentare, creare, editare, interpretare și prezentare a conținutului cultural;
· utilizează tehnologia pentru a face cultura mai accesibilă, interactivă și atractivă pentru participanți;
· propun modalități inovatoare de prezentare și valorificare a rezultatelor, precum expoziții digitale, galerii online, arhive digitale, produse multimedia, platforme colaborative sau alte formate accesibile publicului.
Evaluatorii vor analiza:
· relevanța utilizării tehnologiei în raport cu obiectivele culturale și educaționale ale proiectului;
· gradul de implicare activă a elevilor în utilizarea instrumentelor digitale;
· măsura în care tehnologia este utilizată ca instrument de creație, explorare și exprimare, și nu exclusiv ca suport tehnic;
· calitatea și diversitatea experiențelor creative propuse;
· contribuția proiectului la dezvoltarea competențelor creative și digitale ale elevilor;
· caracterul inovator și atractiv al activităților și al modului de prezentare a rezultatelor.
Punctaj ridicat se acordă proiectelor care integrează tehnologia într-un mod relevant și creativ, oferindu-le elevilor oportunitatea de a experimenta forme contemporane de expresie culturală, de a crea propriul conținut și de a utiliza instrumentele digitale pentru explorare, colaborare și comunicare. Sunt apreciate proiectele care demonstrează că tehnologia contribuie în mod real la procesul creativ și la participarea culturală a elevilor.
Punctaj redus se acordă proiectelor în care utilizarea tehnologiei este superficială, limitată la aspecte administrative, logistice sau de promovare, ori nu este explicată suficient contribuția acesteia la activitățile culturale și creative propuse.

	Prioritatea generală 4
Valorificarea patrimoniului cultural și a diversității culturale locale
	Încurajăm proiectele care îi ajută pe elevi să descopere patrimoniul cultural și diversitatea culturală într-un mod viu, interactiv și apropiat de experiența lor. În această secțiune, vă rugăm să descrieți ce elemente de patrimoniu material sau imaterial sunt valorificate în proiect și cum contribuie activitățile propuse la cunoașterea, înțelegerea și aprecierea diversității culturale și a comunității din care fac parte elevii. 
Solicitantul trebuie să explice:
· ce elemente de patrimoniu cultural sau de diversitate culturală sunt abordate în proiect;
· de ce acestea sunt relevante pentru elevi și pentru comunitatea școlară;
· cum sunt transformate în experiențe accesibile, atractive și adaptate vârstei participanților;
· cum vor fi implicați elevii în activități de explorare, documentare, interpretare sau creație;
· ce beneficii urmărește să genereze proiectul în ceea ce privește cunoașterea, înțelegerea și valorizarea patrimoniului și a diversității culturale.
Sunt încurajate proiectele care:
· apropie elevii de patrimoniul local prin activități participative și experiențe directe;
· valorifică tradiții, obiceiuri, practici culturale și povești locale într-un mod actual și relevant;
· facilitează întâlnirea și colaborarea cu artiști, meșteșugari, specialiști sau comunități care păstrează și transmit patrimoniul cultural;
· promovează respectul pentru diversitatea culturală și dialogul intercultural;
· implică elevii în activități de cercetare, documentare, reinterpretare artistică sau creare de conținut inspirat din patrimoniu, folosind metode creative și contemporane.
Sunt apreciate proiectele care îi implică activ pe elevi în explorarea patrimoniului și diversității culturale și îi ajută să înțeleagă rolul acestora în viața comunității. 
Evaluatorii vor analiza:
· relevanța elementelor de patrimoniu și de diversitate culturală abordate;
· capacitatea proiectului de a face aceste teme accesibile, atractive și semnificative pentru elevi;
· gradul de implicare activă a elevilor în procese de explorare, documentare, interpretare și creație;
· măsura în care proiectul contribuie la cunoașterea și valorizarea patrimoniului cultural și a diversității culturale;
· calitatea și caracterul participativ al activităților propuse;
· potențialul proiectului de a dezvolta respectul pentru diversitate, dialogul și înțelegerea între persoane și comunități cu experiențe culturale diferite.
Punctaj ridicat se acordă proiectelor care implică activ elevii în descoperirea și valorificarea patrimoniului și diversității culturale prin activități practice, relevante și adaptate vârstei lor.
Punctaj redus se acordă proiectelor care tratează aceste teme doar informativ sau nu explică suficient relevanța lor pentru elevi și comunitatea școlară.


	Prioritatea generală 5
Importanța, reprezentativitatea și/sau valoarea culturală sau artistică a proiectului în parcursul de dezvoltare al elevilor 
	Încurajăm proiectele care le oferă elevilor experiențe culturale și artistice autentice, capabile să contribuie la formarea parcursului lor cultural. În această secțiune, vă rugăm să descrieți valoarea culturală și artistică a proiectului și să explicați cum experiențele propuse contribuie la dezvoltarea sensibilității estetice, la formarea gustului pentru cultură și artă și la deschiderea către noi forme de expresie artistică și perspective culturale.
[bookmark: _heading=h.ele4ajuh9djx]Solicitantul trebuie să explice:
· care este valoarea culturală și artistică a proiectului;
· de ce creațiile, artiștii, autorii, operele sau practicile culturale incluse sunt relevante pentru elevi;
· ce experiențe culturale și artistice vor avea elevii și ce valoare aduc acestea în parcursul lor cultural;
· cum facilitează proiectul întâlnirea directă cu artiști, creatori, organizații culturale sau procese de creație;
· cum contribuie proiectul la dezvoltarea sensibilității estetice, a gustului pentru cultură și a parcursului cultural al elevilor.
[bookmark: _heading=h.kjhjmpiuap3g]Sunt încurajate proiectele care:
· oferă elevilor acces la creații, artiști și experiențe culturale autentice și relevante;
· facilitează întâlnirea directă cu artiști, creatori și profesioniști din domeniul cultural;
· valorifică patrimoniul cultural, creația contemporană sau dialogul dintre diferite forme de expresie artistică;
· contribuie la dezvoltarea sensibilității estetice și la înțelegerea rolului culturii și artei în viața oamenilor și a comunităților.
[bookmark: _heading=h.xkm4ip1t09vm]Evaluatorii vor analiza:
· valoarea culturală și artistică a conținutului propus;
· relevanța creațiilor, artiștilor, autorilor și partenerilor culturali implicați;
· calitatea și diversitatea experiențelor culturale oferite elevilor;
· măsura în care proiectul facilitează contactul direct cu actul de creație și cu mediul cultural;
· potențialul proiectului de a contribui la dezvoltarea sensibilității estetice și la formarea parcursului cultural al elevilor.
Punctaj ridicat se acordă proiectelor care oferă experiențe culturale și artistice autentice și demonstrează că acestea contribuie la dezvoltarea sensibilității estetice, a gustului pentru cultură și a parcursului cultural al elevilor.
Punctaj redus se acordă proiectelor care nu argumentează suficient valoarea culturală și artistică a activităților sau contribuția acestora la dezvoltarea parcursului cultural al elevilor.


	II. Priorități specifice

	Prioritatea specifică 1
Utilizarea creativă a spațiilor educaționale
	Școala este unul dintre spațiile în care elevii își petrec cea mai mare parte a timpului și în care își construiesc relații, experiențe și repere de dezvoltare. Dincolo de funcția sa educațională, școala poate deveni un spațiu de întâlnire cu cultura, de explorare, creație și exprimare. Prin această prioritate încurajăm proiectele care transformă spațiile școlare în locuri vii, capabile să găzduiască experiențe culturale relevante pentru elevi și să stimuleze participarea acestora la viața culturală a comunității școlare. În contextul Timișoarei, un oraș care și-a afirmat identitatea prin deschidere culturală, creativitate și implicare comunitară, școlile pot deveni spații de experiment și colaborare în care cultura este integrată în experiența de zi cu zi a elevilor. Curțile, holurile, bibliotecile, sălile de clasă, laboratoarele, spațiile comune sau alte zone ale școlii pot fi redescoperite și activate prin intervenții culturale și artistice care schimbă modul în care elevii se raportează la mediul lor educațional.
În această secțiune, solicitantul va descrie modul în care proiectul utilizează și transformă un spațiu din școală prin activități culturale și artistice care implică elevii în procese de creație, exprimare, colaborare și participare. Nu este necesară modificarea fizică a spațiului, ci utilizarea acestuia într-un mod nou, creativ și relevant pentru comunitatea școlară.
Solicitantul trebuie să explice:
· ce spațiu sau spații din școală sunt vizate de proiect;
· de ce au fost alese aceste spații și care este relevanța lor pentru elevi;
· cum sunt transformate sau activate prin activitățile culturale propuse;
· cum sunt implicați elevii în procese de creație, explorare, exprimare și colaborare;
· ce beneficii urmărește să genereze proiectul pentru comunitatea școlară prin utilizarea creativă a spațiului respectiv.
Sunt încurajate proiectele care:
· transformă spațiile obișnuite ale școlii în contexte de întâlnire cu cultura și arta;
· implică elevii în conceperea, realizarea sau reinterpretarea unor spații din școală;
· utilizează intervenții artistice, instalații, expoziții, performance-uri, activități participative sau alte forme de expresie culturală pentru activarea spațiilor educaționale;
· creează oportunități de colaborare între elevi, profesori, artiști și alți membri ai comunității;
· contribuie la creșterea sentimentului de apartenență și la dezvoltarea unei relații mai apropiate între elevi și mediul lor școlar;
· generează experiențe care pot inspira utilizări noi ale spațiilor școlare și după finalizarea proiectului.
Proiectele bine fundamentate nu tratează spațiul școlii doar ca pe un loc de desfășurare a activităților, ci îl transformă într-o resursă educațională și culturală. Sunt apreciate proiectele care îi încurajează pe elevi să privească școala din perspective noi, să participe la configurarea experiențelor desfășurate în interiorul acesteia și să contribuie activ la construirea unui mediu școlar mai deschis, mai creativ și mai conectat la nevoile comunității.
Evaluatorii vor analiza:
· relevanța spațiului ales în raport cu obiectivele proiectului și cu comunitatea școlară;
· gradul de implicare a elevilor în procesele de creație, exprimare și colaborare;
· caracterul inovator și participativ al modului de utilizare a spațiului;
· capacitatea proiectului de a transforma spațiul educațional într-un context de experiență culturală;
· beneficiile generate pentru elevi și pentru comunitatea școlară;
· potențialul intervenției de a inspira utilizări viitoare ale spațiului și de a contribui la dezvoltarea unei culturi participative în școală.
Punctaj ridicat se acordă proiectelor care demonstrează în mod convingător că spațiile școlare sunt transformate în contexte relevante de creație, participare și experiență culturală și care implică elevii în mod activ în procesul de concepere, explorare și activare a acestora. Sunt apreciate intervențiile care contribuie la dezvoltarea sentimentului de apartenență, la consolidarea comunității școlare și la descoperirea unor modalități noi de utilizare a spațiilor educaționale.
Punctaj redus se acordă proiectelor în care spațiul școlar este utilizat exclusiv ca loc de desfășurare a activităților, fără o reflecție asupra modului în care acesta este activat, reinterpretat sau valorificat prin participarea elevilor și prin intervențiile culturale propuse.

	Prioritatea specifică 2
Explorarea relației dintre cultură și mediu în comunitatea școlară
	Anii petrecuți în școală contribuie la formarea valorilor, atitudinilor și modului în care elevii privesc lumea și comunitatea din care fac parte. Prin această prioritate încurajăm proiectele care folosesc cultura și arta pentru a explora relația dintre oameni, comunitate și mediu și pentru a aduce mai aproape de elevi teme precum utilizarea responsabilă a resurselor, reducerea risipei, protejarea naturii și dezvoltarea unor comportamente sustenabile.
În contextul provocărilor de mediu cu care se confruntă orașele contemporane, inclusiv Timișoara, cultura poate deveni un instrument prin care elevii observă, interpretează și înțeleg mai bine mediul în care trăiesc. Prin experiențe creative și participative, elevii pot explora probleme de mediu relevante pentru comunitatea lor și pot descoperi moduri noi de a se raporta la spațiile naturale și urbane pe care le folosesc în fiecare zi.
Această prioritate urmărește utilizarea artei și culturii ca instrumente de explorare, învățare și reflecție asupra temelor de mediu. Proiectele trebuie să depășească simpla transmitere de informații și să creeze contexte în care elevii învață prin observație, experiment, documentare, creație și participare activă.
Solicitantul trebuie să explice:
· ce temă sau problematică de mediu este abordată în proiect;
· de ce este relevantă pentru elevi și pentru comunitatea școlară;
· cum este integrată tema de mediu în activitățile culturale și artistice;
· ce rol au elevii în procesele de explorare, documentare, creație și reflecție;
· ce beneficii urmărește să genereze proiectul în ceea ce privește înțelegerea relației dintre oameni, comunitate și mediu.
Sunt încurajate proiectele care:
· utilizează arta și cultura pentru explorarea unor teme legate de mediu și sustenabilitate;
· implică elevii în activități de observare, cercetare și documentare a mediului înconjurător;
· valorifică experiențe directe în spațiul școlii, în cartier sau în oraș;
· transformă teme de mediu în procese de creație artistică și expresie culturală;
· încurajează reflecția asupra impactului comportamentelor individuale și colective asupra mediului;
· contribuie la dezvoltarea unei relații mai conștiente și mai responsabile cu resursele și cu spațiile naturale și urbane.
Exemple de activități pot include:
· realizarea de instalații, obiecte sau intervenții artistice din materiale reutilizate sau reciclate;
· proiecte de grădinărit urban și activare creativă a spațiilor verzi din școală;
· cartografiere artistică a naturii urbane și a biodiversității locale;
· ateliere de fotografie, film documentar, jurnalism creativ sau podcast dedicate temelor de mediu;
· proiecte de land art, artă participativă sau creație în spații exterioare;
· documentarea și interpretarea artistică a schimbărilor de mediu observate în comunitate.
Proiectele bine fundamentate nu tratează mediul exclusiv ca temă de informare, ci creează experiențe care îi ajută pe elevi să observe, să înțeleagă și să interpreteze lumea din jurul lor prin intermediul culturii și artei. Sunt apreciate proiectele care transformă elevii în participanți activi, implicați în procese de explorare și creație care contribuie la dezvoltarea unei relații mai responsabile și mai conștiente cu mediul.
Evaluatorii vor analiza:
· relevanța temei de mediu abordate pentru elevi și pentru comunitatea școlară;
· coerența dintre tema de mediu și activitățile culturale și artistice propuse;
· gradul de implicare activă a elevilor în procesele de explorare, documentare, creație și reflecție;
· măsura în care cultura și arta sunt utilizate ca instrumente de învățare și înțelegere a temelor de mediu;
· caracterul participativ și experiențial al activităților;
· beneficiile generate pentru elevi și pentru comunitatea școlară.
Punctaj ridicat se acordă proiectelor care demonstrează o integrare coerentă a temelor de mediu în activități culturale și artistice relevante și care implică elevii în mod activ în procese de explorare, documentare, creație și reflecție. Sunt apreciate proiectele care folosesc cultura și arta pentru a transforma teme complexe de mediu în experiențe accesibile, semnificative și apropiate de realitatea elevilor.
Punctaj redus se acordă proiectelor care tratează temele de mediu într-o manieră predominant informativă, fără implicarea activă a elevilor în procese de creație și explorare, sau care nu demonstrează în mod convingător legătura dintre tema abordată și activitățile culturale propuse.

	Prioritatea specifică 3
Explorarea universului emoțional al elevilor prin cultură
	Cultura și arta pot oferi elevilor oportunități valoroase de a reflecta asupra experiențelor, relațiilor și provocărilor pe care le întâlnesc în viața de zi cu zi. Prin procese creative și participative, aceștia pot explora teme relevante pentru propria lor experiență, pot formula întrebări, își pot exprima punctele de vedere și pot descoperi perspective noi asupra lor înșiși și asupra celor din jur.
Prin această prioritate încurajăm proiectele care utilizează activități culturale și artistice pentru a crea contexte de dialog, reflecție și exprimare personală. Pot fi abordate teme apropiate de viața elevilor, precum relațiile cu colegii și familia, apartenența la grup, încrederea în sine, presiunea performanței, imaginea de sine, utilizarea tehnologiei și a rețelelor sociale sau alte experiențe relevante pentru vârsta și contextul acestora.
Proiectele trebuie să depășească simpla discutare a unor subiecte și să creeze contexte în care elevii participă activ, creează, colaborează și își exprimă propriile idei și perspective. Cultura și arta trebuie să funcționeze ca instrumente de explorare și înțelegere, nu doar ca suport pentru transmiterea unor informații.
În această secțiune, solicitantul va descrie temele abordate și va explica modul în care activitățile culturale și artistice propuse contribuie la explorarea experiențelor și preocupărilor elevilor. De asemenea, va prezenta rolul activ al participanților în procesele de creație, dialog și reflecție.
Solicitantul trebuie să explice:
· ce teme relevante pentru viața elevilor sunt abordate în proiect;
· de ce acestea sunt importante pentru grupul țintă;
· cum sunt utilizate cultura și arta pentru explorarea și exprimarea experiențelor participanților;
· ce fac concret elevii în cadrul activităților;
· cum sunt adaptate activitățile la vârsta și nevoile grupului țintă;
· ce beneficii urmărește să genereze proiectul pentru participanți și pentru comunitatea școlară.
Sunt încurajate proiectele care:
· utilizează forme artistice și culturale pentru explorarea experiențelor și preocupărilor elevilor;
· creează contexte sigure și incluzive de dialog și exprimare;
· încurajează participarea activă și exprimarea personală prin creație;
· facilitează colaborarea și schimbul de experiențe între elevi;
· abordează într-un mod adecvat și responsabil teme sensibile sau dificile;
· contribuie la dezvoltarea capacității de reflecție, exprimare și înțelegere reciprocă.
Exemple de activități pot include:
· ateliere de teatru, improvizație și teatru participativ;
· sesiuni de scriere creativă, storytelling sau jurnal creativ;
· ateliere de spoken word, poezie performativă și slam poetry;
· proiecte de film, fotografie, podcast sau creație multimedia;
· activități care combină dialogul ghidat cu procese de creație artistică;
· proiecte colective care transformă experiențele și reflecțiile elevilor în produse culturale și artistice.
Proiectele bine fundamentate nu urmăresc doar abordarea unor teme relevante pentru elevi, ci creează experiențe prin care aceștia pot explora, înțelege și exprima aceste teme într-un mod creativ și participativ. Sunt apreciate proiectele care contribuie la dezvoltarea dialogului, a exprimării personale și a unei relații mai conștiente cu propriile experiențe și cu experiențele celor din jur.
Evaluatorii vor analiza:
· relevanța temelor abordate pentru elevi și pentru comunitatea școlară;
· capacitatea proiectului de a utiliza cultura și arta ca instrumente de explorare și exprimare;
· gradul de implicare activă a elevilor în procesele de creație, dialog și reflecție;
· caracterul sigur, incluziv și adaptat vârstei al activităților propuse;
· calitatea și coerența metodologiei utilizate;
· beneficiile generate pentru participanți și pentru comunitatea școlară.
Punctaj ridicat se acordă proiectelor care utilizează în mod convingător cultura și arta pentru explorarea unor teme relevante pentru viața elevilor și care creează contexte autentice de exprimare, dialog, reflecție și creație. Sunt apreciate proiectele care implică activ elevii și transformă experiențele acestora în resurse pentru învățare, înțelegere și participare.
Punctaj redus se acordă proiectelor care tratează temele propuse într-o manieră predominant informativă sau teoretică, fără implicarea activă a elevilor în procese de creație și exprimare, ori care nu demonstrează relevanța activităților pentru experiențele și nevoile grupului țintă. 

	Prioritatea specifică 4
Stimularea interesului pentru cultura scrisă și a capacităților de lectură,
exprimare scrisă sau verbală și gândire critică ale elevilor.

	Capacitatea de a înțelege, analiza și utiliza informația reprezintă una dintre competențele esențiale pentru viața de zi cu zi. Fie că informațiile provin din cărți, articole, publicații culturale, platforme online, rețele sociale, podcasturi sau alte surse media, elevii au nevoie de instrumente care să îi ajute să interpreteze conținutul cu care intră în contact, să formuleze opinii argumentate și să participe activ la dialogul cultural și civic. Prin această prioritate încurajăm proiectele care utilizează lectura, dialogul, scrierea, povestirea, jurnalismul, producția editorială și alte forme de exprimare pentru a dezvolta interesul elevilor pentru cultură și pentru a consolida capacitatea acestora de a înțelege, analiza și comunica idei. Cultura scrisă este înțeleasă într-un sens larg și include atât lectura de carte, cât și explorarea critică a conținuturilor întâlnite în mediul digital și în spațiul public.
Această prioritate urmărește transformarea lecturii și a exprimării într-o experiență relevantă și participativă. Elevii trebuie să fie implicați activ în procese de lectură, interpretare, analiză, dezbatere și creație și să aibă oportunitatea de a formula întrebări, de a construi argumente și de a-și exprima propriile perspective.
În această secțiune, solicitantul va descrie modul în care proiectul contribuie la dezvoltarea interesului pentru cultură, la consolidarea capacităților de lectură și exprimare și la dezvoltarea gândirii critice. De asemenea, va explica rolul activ al elevilor și relevanța activităților propuse pentru contextul școlii și pentru experiențele participanților.
Solicitantul trebuie să explice:
· cum contribuie proiectul la stimularea interesului pentru lectură, cultură și exprimare;
· ce activități de lectură, interpretare, analiză, dialog, dezbatere sau creație sunt propuse;
· ce roluri concrete au elevii în cadrul activităților;
· cum sunt încurajați elevii să formuleze opinii, să argumenteze și să își exprime ideile;
· cum contribuie activitățile la dezvoltarea gândirii critice și a capacității de a utiliza informația în mod responsabil;
· ce beneficii urmărește să genereze proiectul pentru participanți și pentru comunitatea școlară.
Sunt încurajate proiectele care:
· stimulează interesul pentru lectură și pentru cultură prin activități relevante și atractive pentru elevi;
· dezvoltă capacitatea elevilor de a interpreta, analiza și evalua critic informațiile și mesajele cu care intră în contact;
· creează contexte de dialog și dezbatere în care participanții își formulează și argumentează propriile puncte de vedere;
· încurajează exprimarea creativă prin scriere, storytelling, jurnalism, podcast, producție editorială sau alte forme de comunicare;
· oferă elevilor oportunitatea de a produce și de a face vizibile propriile materiale și contribuții culturale;
· dezvoltă competențe utile pentru viața de zi cu zi, precum argumentarea, comunicarea, evaluarea informațiilor și luarea deciziilor informate.
Exemple de activități pot include:
· cluburi de lectură și dezbateri;
· ateliere de scriere creativă, storytelling și jurnalism;
· podcasturi, emisiuni radio sau redacții școlare;
· realizarea de reviste, bloguri, ziare sau alte publicații dezvoltate de elevi;
· întâlniri cu scriitori, jurnaliști, ilustratori sau alți profesioniști din domeniul cultural și media;
· lecturi publice și evenimente de prezentare a creațiilor elevilor;
· proiecte care analizează și interpretează conținuturi din mediul online și din spațiul public;
· adaptări după texte literare sub formă de scenete, lecturi performative sau alte forme artistice.
Proiectele bine fundamentate nu urmăresc doar promovarea lecturii sau transmiterea unor informații, ci creează contexte în care elevii interacționează activ cu idei, texte și perspective diferite. Sunt apreciate proiectele care contribuie la formarea unor tineri capabili să înțeleagă informațiile cu care intră în contact, să analizeze critic conținuturile consumate zilnic și să își exprime opiniile într-o manieră argumentată, responsabilă și creativă.
Evaluatorii vor analiza:
· relevanța activităților pentru dezvoltarea interesului pentru cultură și lectură;
· gradul de implicare activă a elevilor în procese de interpretare, dialog, exprimare și creație;
· măsura în care proiectul contribuie la dezvoltarea gândirii critice și a capacității de analiză;
· capacitatea activităților de a dezvolta competențe utile pentru viața de zi cu zi;
· caracterul participativ și adaptarea activităților la vârsta și interesele elevilor;
· coerența metodologiei și a parcursului propus;
· calitatea și vizibilitatea rezultatelor realizate de elevi.
Punctaj ridicat se acordă proiectelor care implică elevii în mod activ în procese de lectură, analiză, dialog, creație și comunicare și care utilizează cultura scrisă și exprimarea ca instrumente pentru dezvoltarea gândirii critice. Sunt apreciate proiectele care îi ajută pe elevi să înțeleagă, să evalueze și să utilizeze informația în mod responsabil și care contribuie la dezvoltarea unor competențe relevante pentru viața personală, socială și civică.
Punctaj redus se acordă proiectelor care abordează lectura, cultura scrisă sau exprimarea prin activități centrate predominant pe prezentare și receptare de informații, fără implicarea activă a elevilor în analiză, interpretare, argumentare sau creație. 





2. Caracteristicile proiectului 
Se evaluează dacă proiectul este construit coerent și clar atât la nivel conceptual, cât și în prezentare și argumentare, astfel încât ideea centrală să fie bine definită și susținută consecvent. De asemenea, se analizează în ce măsură obiectivele, activitățile, rezultatele, calendarul și resursele alocate sunt corelate logic și proporțional, demonstrând un demers realist și fezabil.
Punctaj maxim	15 puncte 
Referințe în cererea de finanțare	Cererea de finanțare în ansamblul ei	Toate documentele atașate cererii de finanțare
Coerență, claritate și  elocvență conceptuală		Acest subcriteriu evaluează maturitatea conceptuală a proiectului, respectiv claritatea ideii centrale, delimitarea obiectului intervenției și unitatea demersului propus, precum și relevanța și contribuția sa în domeniul cultural vizat.	Claritatea și delimitarea conceptului - Se evaluează formularea clară a ideii centrale, definirea contextului și a problemei identificate, precum și delimitarea precisă a temei, publicului și tipului de intervenție, astfel încât proiectul să fie bine conturat și ușor de înțeles 	Coerența logică a conceptului proiectului - Se analizează unitatea și consecvența ideii proiectului, respectiv coerența dintre problema identificată și direcția conceptuală asumată, precum și unitatea ideii proiectului, astfel încât demersul să fie lipsit de contradicții sau abateri tematice 	Pertinența intervenției - Se evaluează măsura în care soluția propusă este adecvată domeniului cultural vizat și răspunde în mod justificat nevoii identificate 	Originalitatea și valoarea adăugată - Se evaluează contribuția distinctivă a proiectului față de practicile existente, prin introducerea unui element de noutate la nivel tematic, al abordării sau al perspectivei propuse
Prezentare și argumentarea construcției 		Acest subcriteriu evaluează calitatea redactării și consistența justificării proiectului, respectiv măsura în care informațiile sunt prezentate clar, coerent și logic structurate, iar necesitatea și relevanța intervenției sunt susținute prin argumente explicite și informații concrete, nu doar prin afirmații generale.	Claritatea și structurarea informației –  Se evaluează dacă proiectul este redactat coerent și organizat logic	Fundamentarea argumentării – Se analizează dacă necesitatea și relevanța proiectului sunt susținute prin argumente clare și informații concrete
Intercorelarea logică și fezabilă dintre componente		Se evaluează coerența și fezabilitatea construcției operaționale a proiectului, respectiv măsura în care obiectivele, activitățile, rezultatele și planificarea în timp sunt corelate logic și pot fi realizate în mod realist, fără disproporții sau incoerențe între componente.	Logica de implementare a proiectului – Se evaluează dacă obiectivele sunt dimensionate realist, iar activitățile sunt organizate într-o succesiune logică și etapizată	Proporționalitatea dintre rezultate și anvergura proiectului – Se analizează dacă rezultatele asumate sunt adecvate volumului activităților și duratei de implementare	Realismul planificării în timp – Se evaluează dacă etapele proiectului sunt programate plauzibil, fără suprapuneri nejustificate sau perioade incoerente
Planul de monitorizare și evaluare a proiectului	Acest criteriu vizează monitorizarea rezultatelor și verificarea atingerii indicatorilor asumați, existența unui sistem clar de urmărire și documentare a progresului pe parcursul implementării, precum și măsura în care rezultatele obținute creează premise pentru continuitatea și dezvoltarea ulterioară a proiectului.	Corelarea monitorizării cu indicatorii – Se evaluează dacă pentru indicatorii cantitativi și calitativi asumați sunt prevăzute modalități clare de verificare și măsurare	Organizarea și instrumentele procesului de monitorizare – Se analizează existența unui sistem clar de monitorizare, care include metode adecvate de colectare a datelor (ex.: liste de participanți, chestionare, rapoarte, statistici), responsabili desemnați și momente stabilite de evaluare pe parcursul implementării	Evaluarea impactului – Se evaluează dacă proiectul prevede modalități concrete de analiză a efectelor generate asupra grupurilor țintă și a domeniului cultural vizat, dincolo de simpla raportare numerică a rezultatelor	Perspective de sustenabilitate – Se analizează în ce măsură rezultatele obținute pot genera efecte durabile și pot crea premise pentru continuarea, dezvoltarea sau valorificarea ulterioară a proiectului



3. Solicitantul, partenerii și echipa 
Acest criteriu evaluează măsura în care solicitantul și partenerii dispun de experiența, competențele și capacitatea administrativă necesare pentru a implementa în condiții bune proiectul propus și pentru a gestiona responsabil fonduri publice. 
Punctaj maxim	10 puncte 
Referințe în documentația de aplicare	Prezentarea solicitantului → Cererea de finanțare	Echipa de implementare a proiectului cultural → Cererea de finanțare + CV-urile	Activitățile specifice ale proiectului → Cererea de finanțare	Planul de activități al proiectului → Cererea de finanțare	Parteneriate → Cererea de finanțare + Acordurile de parteneriat	Website / pagină de social media a solicitantului / proiectului	Raport de activitate și alte documente relevante
Experiența și capacitatea organizațională a SOLICITANTULUI	Se evaluează dacă solicitantul dispune de experiența, structura organizațională și resursele necesare pentru implementarea corectă a proiectului, respectiv existența expertizei în echipă, capacitate administrativă și experiență în gestionarea proiectelor, echipă competentă și respectarea cerințelor de finanțare.	Evaluarea nu vizează dimensiunea organizației, ci relevanța experienței și capacitatea reală de implementare.	Solicitantul are experiență managerială relevantă în implementarea proiectelor finanțate din fonduri publice nerambursabile	Solicitantul demonstrează expertiză relevantă în domeniul de intervenție al proiectului
Experiența și capacitatea ECHIPEI	Se va evalua în ce măsură structura echipei, rolurile asumate și competențele membrilor sunt corelate cu activitățile și rezultatele propuse și dacă acestea pot asigura implementarea eficientă a proiectului și atingerea indicatorilor asumați.	Structură organizatorică clară, cu roluri și responsabilități bine definite, corelate cu competențele fiecărui membru al echipei	Experiența relevantă a fiecărui membru al echipei implicat în implementare. Existența informațiilor relevante referitoare la competențele profesionale
Experiența și capacitatea organizațională a PARTENERILOR	În această secțiune, solicitantul va descrie experiența și rolul organizației și al partenerilor implicați în proiect, precum și modul în care expertiza, resursele disponibile și contribuțiile asumate de fiecare dintre aceștia susțin implementarea activităților și atingerea obiectivelor propuse. Proiectele se realizează în parteneriat cu maximum două unități de învățământ. Implicarea altor parteneri este încurajată atunci când expertiza, resursele sau contribuțiile acestora consolidează calitatea și impactul proiectului.	În cazul parteneriatelor cu unitățile de învățământ, se analizează calitatea colaborării dintre operatorul cultural și școală, implicarea efectivă a comunității școlare în dezvoltarea și implementarea proiectului, precum și relevanța contribuției partenerilor la activitățile și rezultatele propuse. 	Experiența și capacitatea organizațională	experiența partenerilor în proiecte culturale, educaționale sau comunitare relevante;	capacitatea de implementare demonstrată prin activități și proiecte anterioare;	modul în care experiența, expertiza și resursele partenerilor se completează reciproc pentru implementarea proiectului.	Adecvarea parteneriatelor	necesitatea și relevanța partenerilor pentru proiect;	contribuția concretă a fiecărui partener la atingerea obiectivelor;	caracterul complementar al rolurilor asumate.	Calitatea colaborării cu unitatea de învățământ	implicarea școlii în definirea nevoilor și dezvoltarea proiectului;	rolul profesorilor și al conducerii școlii în implementare;	gradul de integrare a activităților în viața comunității școlare;	măsura în care parteneriatul depășește o relație formală de găzduire sau facilitare logistică.	Implicarea partenerilor	claritatea și relevanța rolurilor asumate;	contribuția efectivă la activități, rezultate și sustenabilitatea proiectului;	aportul de expertiză, resurse, spații, comunități sau rețele relevante.	Punctaj ridicat se acordă proiectelor care demonstrează existența unor parteneriate relevante și funcționale, în care fiecare partener are un rol clar, contribuie activ la implementare și aduce resurse sau expertiză necesare atingerii obiectivelor. Sunt apreciate proiectele care evidențiază o colaborare autentică între operatorul cultural și unitatea de învățământ și care implică în mod activ profesorii și comunitatea școlară.	Sunt mai puțin relevante  proiectele în care parteneriatele sunt insuficient argumentate, rolurile partenerilor sunt descrise generic sau contribuția acestora este limitată la aspecte logistice ori administrative, fără o implicare reală în conceperea, implementarea și dezvoltarea activităților.



4.  Bugetul de venituri și cheltuieli
Se analizează fundamentarea și necesitatea fiecărei linii bugetare, corelarea costurilor cu activitățile și rezultatele proiectului, precum și alinierea acestora la nivelul prețurilor practicate pe piață la momentul aplicării, eficiența utilizării fondurilor publice și echilibrul funcțional al alocării resurselor umane între echipa artistică și cea de management.
Punctaj maxim	15 puncte 
Punctaj minim	Pentru a putea fi selectat, proiectul va întruni minimum 7,5 puncte la acest criteriu.
Referințe în cererea de finanțare	Bugetul de venituri și cheltuieli	Nota de fundamentare a bugetului + Oferte de preț 	Activitățile specifice ale proiectului cultural	Planul de activități al proiectului 	Echipa de implementare + CV-urile echipei	Planul de comunicare și promovare
Adecvare și oportunitate	Se evaluează dacă fiecare cheltuială este necesară și are o justificare clară în raport cu o activitate concretă din proiect, dacă nivelul sumei alocate este proporțional cu volumul, durata și complexitatea activităților propuse și dacă respectă plafoanele și condițiile de eligibilitate prevăzute în formularul de buget.	Necesitatea cheltuielilor	Adecvarea și proporționalitatea	Respectarea plafoanelor și a cadrului financiar
Fundamentare și explicitare	Se evaluează dacă fiecare cheltuială este explicată concret, arătând ce servicii sau bunuri include și cum a fost stabilită suma (de exemplu: tarif unitar × cantitate), fără a utiliza sume globale nejustificate, precum și dacă valorile sunt realiste și bazate pe prețurile practicate pe piață sau pe oferte comparabile.	Fundamentare analitică	Realism și concordanță cu piața
Eficiența alocării resurselor	Se analizează concordanța dintre cheltuieli, activități și rezultatele asumate, astfel încât costurile să susțină direct implementarea și realizarea indicatorilor, precum și utilizarea fondurilor în condiții de eficiență, economicitate și eficacitate. 	De asemenea, se evaluează alocarea echilibrată a resurselor între echipa extinsă (personal artistic, tehnicieni etc.), echipa de management și cheltuielile materiale, menținând un raport proporțional cu specificul și amploarea proiectului.	Utilizarea eficientă, economică și eficace a fondurilor	Concordanța cheltuieli–activități–rezultate	Echilibrul funcțional al resurselor umane 




5.  Comunicarea și monitorizarea proiectului
Cuprinde metodele, canale și materiale promoționale adecvate pentru obiectivele proiectului, care sunt relevante pentru categoriile de participanți vizate. Sunt oferiți indicatori de promovare cu valori estimate realist. Proiectul are alocate resursele umane necesare și include cheltuieli oportune și suficiente în cadrul bugetului. Sunt incluse activități și metode de diseminare a rezultatelor.
Punctaj maxim	10 puncte 
Referințe în cererea de finanțare	Planul de comunicare și promovare	Sumarul proiectului cultural	Obiectivele specifice ale proiectului cultural	Activitățile specifice alte proiectului cultural	Bugetul de venituri și cheltuieli	Nota de fundamentare a bugetului	Website / pagină de social media a solicitantului / proiectului	Echipa de implementare a proiectului cultural + CV-uri	Parteneriate	Raportul de activitate
Grupuri țintă, metode, canale și materiale promoționale	Se evaluează coerența și fundamentarea strategiei de comunicare, respectiv identificarea adecvată a grupurilor țintă, formularea clară și măsurabilă a obiectivelor, precum și alegerea unor metode, canale și materiale promoționale potrivite pentru atingerea acestora și pentru transmiterea eficientă a mesajelor proiectului.	Identificarea și descrierea categoriilor de beneficiari (cu precădere public) cărora li se adresează comunicarea proiectului	Corelarea grupurilor țintă cu obiectivele de comunicare formulate în mod clar și măsurabil (SMART) 	Adecvarea canalelor și metodelor de comunicare la grupurile țintă și la mesajele proiectului 	Relevanța și adecvarea materialelor promoționale la grupurile țintă vizate și la obiectivele de comunicare 
Evaluarea impactului și diseminarea rezultatelor proiectului 		Se evaluează dacă proiectul prevede indicatori clari și realiști pentru măsurarea impactului activităților de comunicare, dacă sunt definite metode concrete de diseminare a rezultatelor și dacă acestea contribuie efectiv la creșterea vizibilității și la susținerea sustenabilității proiectului după finalizarea finanțării.	Relevanța și realismul indicatorilor propuși pentru măsurarea impactului comunicării și promovării 	Claritatea și adecvarea metodelor de diseminare a rezultatelor proiectului 	Contribuția activităților de promovare și diseminare la vizibilitatea și continuitatea rezultatelor proiectului	Potențialul de dezvoltare sustenabilă a proiectului/de continuitate a rezultatelor în condițiile absenței sau scăderii accesului la finanțări nerambursabile
Adecvarea resurselor	Se evaluează dacă strategia de comunicare dispune de resurse umane desemnate și de mijloace materiale adecvate și suficiente pentru implementarea activităților prevăzute și pentru atingerea obiectivelor și indicatorilor asumați, precum și dacă în buget sunt prevăzute alocări corespunzătoare pentru aceste resurse.	Existența unei persoane sau funcții dedicate activităților de comunicare	Dimensionarea adecvată a promovării – Se evaluează dacă activitățile de comunicare sunt dimensionate corespunzător și pot asigura, în mod realist, vizibilitatea proiectului în raport cu obiectivele asumate și amploarea intervenției 

